《谷行》
宋代·张铸

行行危谷里，夹岸草萋萋。树束青天窄，山围白日低。

游人冲暑去，疲马向尘嘶。前路知何处，孤村暮色西。

作者简介：（892—963）河南洛阳人，字司化。性清介，不事生产。五代后梁末帝贞明三年进士。仕后唐为金部郎中，上言纵民垦莳荒田，从之，迁考功郎中。后周时累官秘书监，判光禄寺。宋初加检校刑部尚书。美姿仪，善笔札。及卒，身无兼衣，家鬻其服马园圃以葬。